ครึ่งบ่ายไม้สั้น – บล.คันทรี่กรุ๊ป
ครึ่งบ่ายไม้สั้น - บล.คันทรี่กรุ๊ป
5 ส.ค. 2559

สรุปตลาดภาคเช้า
ตลาดภาคเช้าปิดปรับตัวบวก ในทิศทางเดียวกับตลาดรอบบ้าน สำหรับกลุ่มที่ปรับตัวขึ้นเด่นนำโดยกลุ่มพลังงาน +0.97% ซึ่งได้แรงรีบาวด์ของราคาน้ำมันที่ดีดกลับมาเหนือระดับ 40 ดอลลาร์/บาร์เรล ประกอบกับได้โมเมนตัมบวกจากนโยบายเชิงผ่อนคลายของ BOE ด้านปริมาณการซื้อขายปานกลางที่ระดับ 2.6 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มแกว่งตัวในแดนบวก จากปัจจัยบวกของหุ้นกลุ่มพลังงาน อย่างไรก็ดี ด้วยความเสี่ยงจากการประชามติรัฐธรรมนูญ เราแนะนำลดน้ำหนักพอร์ต เพื่อลดความเสี่ยง สำหรับกลุ่มที่เราแนะนำให้ลดน้ำหนักคือกลุ่มสายการบิน จากที่ราคาน้ำมันที่รีบาวด์ขึ้นมาเป็น Sentiment ลบบนต้นทุนที่จะเพิ่มขึ้น
 
วิเคราะห์ทางเทคนิค
WINNER
ราคาปิด 3.40 บาท
แนวรับ 3.38 บาท   แนวต้าน 3.70 บาท
แนว cut หากราคาหุ้นมีโอกาสหลุด 3.32 บาท
กราฟ WINNER ปรับตัวเป็นขาขึ้น  และมีปริมาณโวลุ่มสะสมเพิ่มขึ้นต่อเนื่อง ทำให้ทรงกราฟไต่ระดับขึ้นทดสอบ high เดิมตั้งแต่เข้าตลาด  โดยจะต้องผ่านแนวจิตวิทยา 3.50 บาท ให้ได้ก่อน  ทั้งนี้แนวโน้มรวมถือว่ามีโอกาสปรับตัวขึ้นต่อ  จึงแนะนำเก็งกำไร
 
เด็กแนว
SAWAD ศรีสวัสดิเงินติดล้อ ราคาหุ้นที่ปรับตัวลดลงมากเพราะความกังวลเรื่องนโยบายของรัฐในการที่จะให้มีการปรับปรุงอัตราเบี้ยปรับผิดนัดชำระให้ต่ำลง แต่เรื่องนี้เงียบหายไป เป็นการเขย่าหุ้นที่ราคาสูงให้ลงมาถึงผู้รับอย่างเท่าเทียมกัน เด็กแนวว่าคงไม่เกิดเรื่องนี้และต่อให้เกิดก็ไม่ได้มีนัยยะสำคัญกับบริษัท
เนื่องจากเครือข่ายที่กว้างขวางโดยสาขาเกือบ 2,000 แห่ง  การขยายธุรกิจไปต่างประเทศ พอร์ทสินเชื่อแข็งแกร่ง ต้นทุนดอกเบี้ยต่ำ ประเมินว่า กำไรใน Q2 จะยังเติบโตสวยระดับ 40% และในครึ่งหลังก็ยังหรู เนื่องจากพอร์ทหนี้สูญที่ไปซื้อมาบริหารจะให้ผลตอบแทนค่อนข้างดี และการเข้าซื้อกิจการ BFIT แม้ว่าจะไม่มีนัยยะสำคัญในเชิงผลตอบแทน แต่ถ้ามองในเชิงของโอกาสด้านเงินทุนดอกเบี้ยต่ำ หรือเป็นฐานทุนที่แข็งแรงแล้วถือว่าน่าจับตา 
สำหรับราคาเหมาะสมเฉลี่ยโบรกเกอร์ไม่มีใครให้ต่ำกว่า 50 บาท จัดเป็นหุ้น upside บานตัวหนึ่งที่มีแต่คนมองดี๊ ดีอ่ะ
กราฟ SAWAD (120 นาที) มีแนวรับอยู่ที่ 36.50 บาท ทำให้เกิดการดีดตัวจากนี้ไป โดยคาดว่าจะขึ้นไปปิด gap ที่ 38 บาท จากนั้นเดินหน้าต่อไปยังแนว U-curve ที่ 39 บาท โดยการเกิด Oversold รายนาทีนี้ช่วยให้ราคามีโอกาสเดินหน้าได้